als_Latn dik_Latn sag_Latn
Gjykata e Drejtësisë e Bashkimit Evropian, në një vendim ku është përfshirë Google, ka vendosur që individët të kenë të drejtën të kërkojnë fshirjen e të dhënave dhe informacioneve të parëndësishme në gjigantin e kërkimit.
Vendimi lejon njerëzit të bëjnë kërkesë tek gjiganti i kërkimit, Google, për fshirjen e çdo informacioni që ata nuk e pëlqejnë mbi veten e tyre, që nuk duan të jetë më publike.
Google në fillim ishte skeptike dhe mendonte se ky vendim mund të kishte pasoja shumë të rënda. Megjithatë ajo ka publikuar së fundmi një shërbim të ri, që i lejon evropianët të bëjnë kërkesë për heqjen e të dhënave të tyre personale nga rezultatet e kërkimeve në internet.
Google njoftoi se njerëzit duhet të plotësojnë një formular në internet me të dhënat e tyre. Ata duhet t’i bashkëngjisin këtij formulari edhe një fotokopje të kartës së identitetit dhe të lejes së drejtimit të makinës, nëse kanë një të tillë, për të parandaluar kështu kërkesat që lidhen me mashtrimet.
Google njoftoi se do të shqyrtojë të gjitha informacionet mbi “mashtrimet financiare, shpërdorimet profesionale, dënimet kriminale, apo sjelljen publike të zyrtarëve qeveritarë”, për çdo kërkesë të bërë. Procesi i fshirjes së informacioneve do të fillojë nga mesi i muajit qershor dhe Google do të njoftojë çdo përdorues që ka bërë kërkesë.
Mosmarrëveshjet mbi faktin nëse një informacion duhet të fshihet apo jo, do të rishikohen nga agjencitë kombëtare të mbrojtjes së të dhënave.
(Herë të lexuara: 203)
als_Latn als_Latn als_Latn als_Latn als_Latn als_Latn als_Latn